Diari Oficial de la Generalitat Valenciana


Sumari del DOGV 6162, del 10-12-2009 (2009/14864)

RESOLUCIÓ de 7 de desembre de 2009, de la consellera de Benestar Social, per la qual s'incrementen els crèdits que han de finançar les ajudes convocades per mitjà de l'Ordre de 14 de novembre de 2008, de la Conselleria de Benestar Social, per la qual es regulen i convoquen prestacions econòmiques individualitzades per acolliment familiar de menors, simple o permanent, per a l'any 2009.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6162

Data del DOGV
:   10-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/14270


Data del document
:   07-12-2009

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 de desembre de 2009, de la consellera de Benestar Social, per la qual s'incrementen els crèdits que han de finançar les ajudes convocades per mitjà de l'Ordre de 14 de novembre de 2008, de la Conselleria de Benestar Social, per la qual es regulen i convoquen prestacions econòmiques individualitzades per acolliment familiar de menors, simple o permanent, per a l'any 2009. [2009/14722]  
L'Ordre de 14 de novembre de 2008, de la Conselleria de Benestar Social, publicada en el DOCV núm. 5902, de 27 de novembre de 2008, per la qual es regulen i convoquen prestacions econòmiques individualitzades per acolliment familiar de menors, simple o permanent, per a l'any 2009, va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, i el finançament de les esmentades ajudes queda condicionat a l'aprovació dels crèdits corresponents.  
Aprovada i publicada la Llei 17/2008, de 29 de desembre, de Pressupostos de la Generalitat Valenciana, per a l'exercici 2009 (DOCV núm. 5924, de 31 de desembre de 2008), en aplicació del que establix la disposició addicional primera de l'ordre d'ajudes, i de conformitat amb el que es preceptua en l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, es va procedir, mitjançant Resolució de 10 de febrer de 2009 (DOCV núm. 5956 de 17 de febrer de 2009), a donar publicitat als crèdits i a les línies de subvenció destinades al finançament de les ajudes regulades i convocades per l'esmentada Ordre de 14 de novembre de 2008, de la Conselleria de Benestar Social.  
No obstant això, en estos moments hi ha disponibilitat pressupostària per a finançar noves ajudes en les línies T4973 «P.E.I. Acolliment menors família extensa o acostada», T4974 «P.E.I. Acolliment menors família educadora», i T7138 «P.E.I. Acolliment especialitzat menors ». En estos moments hi ha disponibilitat pressupostària  
En virtut d'això, i fent ús de les facultats que em conferixen l'article 47.11 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, i el Decret 141/2009, de 18 de setembre, del Consell, pel qual s'aprova el Reglament Orgànic i Funcional de la Conselleria de Benestar Social, resolc:  
Primer  
Incrementar la quantia dels crèdits pressupostaris destinats a finançar les ajudes regulades en l'Ordre de 14 de novembre de 2008, de la Conselleria de Benestar Social, publicada en el DOCV núm. 5902, de 27 de novembre de 2008, per la qual es regulen i convoquen prestacions econòmiques individualitzades per acolliment familiar de menors, simple o permanent, per a l'any 2009, i donar publicitat als crèdits pressupostaris resultants i les línies de subvenció que s'indiquen a continuació, destinats a finançar les ajudes regulades en l'esmentada ordre, a càrrec del programa pressupostari 313.30 «Família i adopcions».  
Denominació: P.E.I. Acolliment menors família extensa o acostada   
Línia de subvenció: T4973  
Consignació pressupostària inicial: 3.087.950,00 €  
Consignació pressupostària actual: increment de 300.244,00 €, i passa de 3.087.950,00 € a 3.388.194,00 €  
Procedència fons: propis  
Denominació: P.E.I. Acolliment menors família educadora  
Línia de subvenció: T4974  
Consignació pressupostària inicial: 1.564.227,27 €  
Consignació pressupostària actual: increment de 89.683,60 €, i passa de 1.564.227,27 € a 1.653.910,87 €  
Procedència dels fons: propis  
Denominació: P.E.I. Acolliment especialitzat menors  
Línia de subvenció: T7138  
Consignació pressupostària inicial: 219.000,00 €  
Consignació pressupostària actual: increment de 50.000,00 €, i passa de 219.000,00 € a 269.000,00 €  
Procedència dels fons: propis  
Segon  
Publicar la present resolució en el Diari Oficial de la Comunitat Valenciana.  
València, 7 de desembre de 2009.- La consellera de Benestar Social: Angélica Such Ronda.